**ADATKEZELÉSI TÁJÉKOZTATÓ**

**A Pesterzsébeti Gézengúz Óvodában a gyermekkel és szülőkkel kapcsolatban megvalósuló adatkezelésekhez**

Jelen adatkezelési tájékoztató *a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016/679. (rövidítve: GDPR) rendelet* (a továbbiakban: Rendelet) szabályaival összhangban készült.

A tájékoztatást közzé kell tenni az Óvoda honlapján, valamint az érintett személy részére kérésére meg kell küldeni. Az adatkezeléssel kapcsolatos előzetes tájékoztató elérhető továbbá az Óvoda Gazdasági Irodájában papíralapon is.

**Elérhetőségeink adatkezelési ügyekben:**

**Óvoda adatai:**

* székhelye: 1202 Budapest Zalán utca 11.
* intézményvezető: Huszárné Lőrincz Nóra
* postacím: 1202 Budapest Zalán utca 11.
* telefon: +36-1-421-54-06
* e-mail:gezenguz@gezenguzovi.hu
* honlap:www.gezenguzovi.hu

**Adatvédelmi tisztviselő adatai:**

* neve: dr. Mezősi Tímea
* címe: 1201 Budapest, Kossuth Lajos tér 1.
* elérhetősége: [adatvedelem@pesterzsebet.hu](mailto:adatvedelem@pesterzsebet.hu)
* Telefon: +36 30 481 0166

**Óvodánk az Ön és gyermeke személyes adatait a gyermeke óvodai jogviszonyának fennállása alatt az alábbiak szerint használja fel:**

1. ***A gyermeknek az óvodai felvételre történő jelentkezése során megvalósuló adatkezelés***

|  |  |
| --- | --- |
| **Adatkezeléssel érintettek kategóriái:** | Az intézmény óvodai nevelésében résztvevő gyermekek és a szülők/gondviselők |
| **Kezelt személyes adatok:** | Gyermek neve, születési helye és ideje, lakóhelyének/tartózkodási helyének címe, TAJ száma, állampolgársága;  - anyja neve, lakóhelyének/tartózkodási helyének címe telefonszáma, elektronikus levélcíme (email címe);  - apa neve, lakóhelyének/tartózkodási helyének címe, telefonszáma, elektronikus levélcíme (email címe);  - gyermek feletti felügyeleti jogok gyakorlója  - különleges személyi adat:   * gyermekétkeztetéssel kapcsolatos információk, * esetleges betegség megléte |
| **Adatok forrása:** | Felvételre jelentkező gyermek(ek) szülője/gondviselője önkéntes adatszolgáltatása |
| **Adatkezelés célja:** | köznevelési feladatok ellátása a nemzeti köznevelésről szóló 2011. évi XCX. törvényben (továbbiakban: Nkt.)előírtak szerint; a gyermekek intézményes nevelés-oktatásban való részvételének és az óvodakötelezettség teljesítésének elősegítése; jelentkezés óvodai felvételre |
| **Adatkezelés jogalapja:** | GDPR 6. cikk (1) bekezdés c) pont szerinti jogi kötelezettség teljesítése  Vonatkozó jogszabályhely: A nemzeti köznevelésről szóló 2011. évi CXC. törvény 8. §-a, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20. § (1) bekezdése  A gyermek szülei (anya/apa) elektronikus levélcíme vonatkozásában az adatkezelés jogalapja a GDPR 6. cikk (1) bekezdés a) pont alapján az érintett hozzájárulása.  A hozzájárulás bármikor visszavonható, azonban a visszavonás nem érinti a visszavonás előtt a hozzájárulás alapján végrehajtott adatkezelés jogszerűségét. |
| **Adatkezelés időtartama:** | a jelentkezéstől a nyilvántartásba vételig |

1. ***A gyermeknek a nemzeti köznevelésről szóló 2011. évi XCX. törvényben (Nkt.) megjelölt adatainak kezelése***

|  |  |
| --- | --- |
| **Kezelt személyes adatok:** | 1. a gyermek neve, születési helye és ideje, neme, állampolgársága, lakóhelyének, tartózkodási helyének címe, társadalombiztosítási azonosító jele, nem magyar állampolgár esetén, a Magyarország területén való tartózkodás jogcíme és a tartózkodásra jogosító okirat megnevezése, száma, 2. a gyermek óvodai fejlődésével kapcsolatos adatok, 3. a gyermek óvodai jogviszonyával kapcsolatos adatok   da) felvételivel kapcsolatos adatok,  db) az a köznevelési alapfeladat, amelyre a jogviszony irányul,  dc) óvodai jogviszony szünetelésével, megszűnésével kapcsolatos adatok,  dd) a gyermek mulasztásával kapcsolatos adatok,  de) kiemelt figyelmet igénylő gyermekre vonatkozó adatok,  df) a gyermekbalesetre vonatkozó adatok,  dg) a gyermek oktatási azonosító száma,  dh) mérési azonosító |
| **Adatkezelés célja:** | köznevelési feladatok ellátása az Nkt.-ben előírtak szerint; a gyermekek intézményes nevelés-oktatásban való részvételének és az óvodakötelezettség teljesítésének elősegítése |
| **Adatkezelés jogalapja:** | GDPR 6. cikk (1) bekezdés c) pont szerinti jogi kötelezettség teljesítése  Vonatkozó jogszabályhely: A nemzeti köznevelésről szóló 2011. évi CXC. törvény 41. § (4) bekezdés a), c) és d) pontjai |

1. ***A gyermeknek a felvételi előjegyzési naplóban kezelt adatai***

|  |  |
| --- | --- |
| **Kezelt személyes adatok:** | **A felvételi előjegyzési napló gyermekenként tartalmazza**  *a) a jelentkezés sorszámát, időpontját,*  *b)* a gyermek nevét, születési helyét és idejét, állampolgárságát, lakóhelyének, tartózkodási helyének címét, anyja születéskori nevét, apja (gondviselője) nevét, nem magyar állampolgár esetén a tartózkodás jogcímét,  *c) a kijelölt óvoda megnevezését,*  *d)* annak az óvodának a megnevezését, ahová a gyermek jelentkezését még benyújtották,  *e)* annak tényét, hogy a gyermek a jelentkezés időpontjában részesül-e bölcsődei vagy óvodai ellátásban,  *f)* a szülő felvétellel, ellátással kapcsolatos igényeit,  *g) a felvételi elbírálásánál figyelembe vehető egyéb szempontokat,*  *h) az óvodavezető javaslatát,*  *i) a felvétellel kapcsolatos döntést, annak időpontját,*  *j) a felvétellel kapcsolatos fellebbezés időpontját és iktatószámát,*  *k)* a felvétel időpontját. |
| **Adatkezelés célja:** | köznevelési feladatok ellátása, a gyermekek intézményes nevelés-oktatásban való részvételének és az óvodakötelezettség teljesítésének elősegítése |
| **Adatkezelés jogalapja:** | GDPR 6. cikk (1) bekezdés c) pont szerinti jogi kötelezettség teljesítése  Vonatkozó jogszabályhely: a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (a továbbiakban: EMMI rendelet) 89. § (3) bekezdése |

1. ***A gyermeknek a felvételi és mulasztási naplóban kezelt adatai***

|  |  |
| --- | --- |
| **Kezelt személyes adatok:** | **A felvételi és mulasztási napló tartalmazza**  *a)* a gyermek naplóbeli sorszámát, oktatási azonosító számát, nevét, születési helyét és idejét, állampolgárságát, nem magyar állampolgár esetén a tartózkodás jogcímét, a jogszerű tartózkodást megalapozó okirat számát, lakóhelyének, tartózkodási helyének címét, anyja születéskori nevét, apja vagy törvényes képviselője nevét,  *b) a felvétel időpontját,*  *c)* az igazolt és igazolatlan hiányzások havi és éves összesítését,  *d) a szülők napközbeni telefonszámát,*  *e) a megjegyzés rovatot*  *f) a jogviszony létesítésének időpontját (az utóbbi pont hatálytalan: 2021. IX. 1-től)*  Amennyiben az óvoda beilleszkedési, tanulási, magatartási nehézséggel küzdő vagy sajátos nevelési igényű gyermekek nevelését is ellátja, a megjegyzés rovatban fel kell tüntetni a:  - szakvéleményt kiállító szakértői bizottság nevét, címét,  - a szakvélemény kiállításának időpontját és számát,  - az elvégzett felülvizsgálatok, továbbá a következő kötelező felülvizsgálat időpontját. |
| **Adatkezelés célja:** | köznevelési feladatok ellátása, a gyermekek intézményes nevelés-oktatásban való részvételének és az óvodakötelezettség teljesítésének elősegítése |
| **Adatkezelés jogalapja:** | GDPR 6. cikk (1) bekezdés c) pont szerinti jogi kötelezettség teljesítése  Vonatkozó jogszabályhely: EMMI rendelet 90. § (3) és (4) bekezdés |
| **Egyéb információ:** | A gyermeket akkor lehet a felvételi és mulasztási naplóból törölni, ha az óvodai elhelyezése megszűnt.  Az óvoda minden év június 30-áig megküldi az illetékes szakértői bizottsági feladatot ellátó intézmény részére azon gyermekek nevét - a szakértői véleményt kiállító intézmény és a szakértői vélemény számával együtt -, akiknek a felülvizsgálata a következő nevelési évben esedékes. (EMMI rendelet 90. § (5)-(6) bekezdés). |

1. ***A gyermeknek az óvodai csoportnaplóban kezelt adatai***

|  |  |
| --- | --- |
| **Kezelt személyes adatok:** | **Az óvodai csoportnapló tartalmazza**  a) a gyermekek nevét és óvodai jelét,  b) a fiúk és lányok számának összesített adatait, ezen belül megadva a három év alatti, a három–négyéves, a négy–ötéves, az öt–hatéves a hat–hétéves gyermekek számát, a sajátos nevelési igényű gyermekek számát, továbbá azon gyermekek számát, akik bölcsődei ellátásban részesültek,  c) a nevelési évben tankötelessé váló gyermekek nevét,  d) a napirendet, a napirend szerinti tevékenységek időtartamát és a  tevékenységeket,  e) a hetente ismétlődő közös tevékenységeket tartalmazó heti rendet napi bontásban,  f) nevelési éven belüli időszakonként  fa) a nevelési feladatokat,  fb) a szervezési feladatokat,  fc) a tervezett programokat és azok időpontjait,  fd) a gyermekek neveléséhez szükséges, a teljes óvodai életet magában foglaló tevékenységek, foglalkozások keretében az óvoda pedagógiai programjában meghatározott tevékenységi formák tartalmi elemeit,  fe) az értékeléseket,  g) -  h) a feljegyzést a csoport életéről. |
| **Adatkezelés célja:** | köznevelési feladatok ellátása; az óvoda pedagógiai programja alapján a nevelőmunka tervezésének dokumentálása |
| **Adatkezelés jogalapja:** | GDPR 6. cikk (1) bekezdés c) pont szerinti jogi kötelezettség teljesítése  Vonatkozó jogszabályhely: EMMI rendelet 91. § (3) bekezdése |

1. ***A gyermek fejlődését nyomon követő dokumentációban kezelt adatok***

|  |  |
| --- | --- |
| **Kezelt személyes adatok:** | **A gyermek fejlődését nyomon követő dokumentáció tartalmazza**  *a) a gyermek anamnézisét,*  *b)* a gyermek értelmi, lelki, szociális és testi fejlettségének mutatóit  *c)* a gyermek fejlődését segítő megállapításokat, intézkedéseket, az elért eredményt,  *d)* amennyiben a gyermeket szakértői bizottság vizsgálta, a vizsgálat megállapításait, a fejlesztést végző pedagógus fejlődést szolgáló intézkedésre tett javaslatait,  *e) a szakértői bizottság felülvizsgálatának megállapításait,*  *f) a szülő tájékoztatásáról szóló feljegyzéseket.* |
| **Adatkezelés célja:** | köznevelési feladatok ellátása, a gyermekek intézményes nevelés-oktatásban való részvételének és az óvodakötelezettség teljesítésének elősegítése |
| **Adatkezelés jogalapja:** | GDPR 6. cikk (1) bekezdés c) pont szerinti jogi kötelezettség teljesítése  Vonatkozó jogszabályhely:  EMMI rendelet 93/A. § (2) bekezdése |

1. ***A jogszabályban biztosított kedvezményekre való igényjogosultság elbírálásához és igazolásához szükséges személyes adatok kezelése***

|  |  |  |
| --- | --- | --- |
| |  | | --- | | **Kezelt személyes adatok:** | | Az Óvoda nyilvántartja azokat az adatokat, amelyek a jogszabályokban biztosított kedvezményekre való igényjogosultság elbírálásához és igazolásához szükségesek. **E célból azok az adatok kezelhetők, amelyekből megállapítható a jogosult személye és a kedvezményre való jogosultsága.** |
| **Adatkezelés célja:** | kedvezmény igénybevételének biztosítása |
| **Adatkezelés jogalapja:** | GDPR 6. cikk (1) bekezdés c) pont szerinti jogi kötelezettség teljesítése  Vonatkozó jogszabályhely: Nkt. 41. § (9) bekezdése |

1. ***Szülővel/törvényes képviselővel, egyéb érintettel kapcsolatban megvalósuló adatkezelés***

|  |  |  |  |
| --- | --- | --- | --- |
| |  | | --- | | **Kezelt személyes adatok:** | | * a gyermek szülője, törvényes képviselője, a családi pótlékra jogosult neve, lakóhelye, tartózkodási helye, telefonszáma; * gyermek szülője, törvényes képviselője elektronikus levélcíme; * a gyermek szülője/törvényes képviselője munkahelyének neve, címe, valamint a szülő/törvényes képviselő foglalkozása (Adatlap elnevezésű nyomtatványon megadható új gyermek felvétele során); * annak a harmadik személynek a neve és telefonszáma, aki a gyermeket a szülő nyilatkozata szerint az óvodából hazaviheti.  |  | | --- | |  | |
| **Adatkezelés célja:** | jogszabályi kötelezettség teljesítése érdekében a szülő elérhetőségének biztosítása, a szülővel/törvényes képviselővel való kapcsolattartás, gyermekkel összefüggő kommunikáció biztosítása, szülő/törvényes képviselő tájékoztatása |
| **Adatkezelés jogalapja:** | GDPR 6. cikk (1) bekezdés c) pont szerinti jogi kötelezettség teljesítése  Vonatkozó jogszabályhely:  A nemzeti köznevelésről szóló 2011. évi CXC. törvény 41. § (4) bekezdés b) pontja  A szülő/törvényes képviselő elektronikus levélcíme, valamint a harmadik személy neve és telefonszáma vonatkozásában a GDPR 6. cikk (1) bekezdés a) pont alapján az érintett hozzájárulása.  A gyermek szülője/törvényes képviselője munkahelye nevére, címére, valamint a szülő/törvényes képviselő foglalkozására vonatkozó adatok megadása ugyancsak önkéntes, hozzájáruláson alapul, melyek vonatkozásában az adatkezelés jogalapja szintén a GDPR 6. cikk (1) bekezdés a) pont alapján az érintett hozzájárulása.  A hozzájárulás bármikor visszavonható, azonban a visszavonás nem érinti a visszavonás előtt a hozzájárulás alapján végrehajtott adatkezelés jogszerűségét. |

1. ***Ingyenes vagy kedvezményes étkeztetés megállapításához szükséges adatok kezelése***

|  |  |  |  |
| --- | --- | --- | --- |
| |  | | --- | | **Kezelt személyes adatok:** | | Ingyenes vagy kedvezményes étkeztetés megállapításához szükséges adatok:   * gyermek neve, születési helye, születési ideje, anyja neve, * a gyermek a) rendszeres gyermekvédelmi kedvezményben részesül, b) tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek, c) olyan családban él, amelyben három vagy több gyermeket nevelnek, d) olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy e) nevelésbe vették. * szülő/más törvényes képviselő/gondviselő neve, születési neve, születési helye, születési ideje, anyja neve, lakcíme  |  | | --- | |  | |
| **Adatkezelés célja:** | ingyenes és kedvezményes intézményi gyermekétkeztetés igénybevételével kapcsolatos önkormányzati feladatok ellátásában való közreműködés, gyermekétkeztetés normatív kedvezménye igénybevételének biztosítása |
| **Adatkezelés jogalapja:** | GDPR 6. cikk (1) bekezdés a) pont alapján az érintett tájékoztatáson alapuló önkéntes hozzájárulása. A szülő/más törvényes képviselő/gondviselő a kérelemben szereplő adatoknak a felhasználásához a hozzájárulást a 328/2011. (XII. 29.) Korm. rendelet 6. melléklete szerinti formanyomtatványon adja meg.  Vonatkozó jogszabályhely: a gyermekek védelméről és a gyámügyi igazgatásról szóló 1997. évi XXXI. törvény 21/B. § (1) bekezdés a) pontja;  A személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról 328/2011. (XII. 29.) Korm. rendelet 6. melléklet a Gyvt. 21/B. § (1) bekezdés a) pontja szerinti ingyenes bölcsődei, mini bölcsődei és óvodai gyermekétkeztetés igénybevételéhez. |

***Adattovábbítás:***

|  |  |  |
| --- | --- | --- |
| **Továbbítható adat** | **Vonatkozó jogszabály** | **Adattovábbítás célja és címzettje** |
| a gyermek neve, születési helye és ideje, lakóhelye, tartózkodási helye, szülője neve, törvényes képviselője neve, szülője, törvényes képviselője lakóhelye, tartózkodási helye és telefonszáma, jogviszonya kezdete, szünetelésének ideje, megszűnése, mulasztásainak száma | Nkt. 41. § (7) bekezdés a) pont | a gyermek tartózkodásának megállapítása,  a nevelési napon az óvoda által szervezett kötelező foglalkozástól való távolmaradás jogszerűségének ellenőrzése és a gyermek szülőjével, törvényes képviselőjével való kapcsolatfelvétel céljából,  - a fenntartó,  - bíróság, rendőrség, ügyészség,  - települési önkormányzat jegyzője,  - közigazgatási szerv,  - nemzetbiztonsági szolgálat részére |
| a gyermek óvodai, iskolai felvételével, átvételével kapcsolatos adatai az érintett óvodához, iskolához | Nkt. 41. § (7) bekezdés b) pont | a gyermek felvétele, átvétele céljából az érintett óvodához, iskolához |
| a gyermek neve, születési helye és ideje, lakóhelye, tartózkodási helye, társadalombiztosítási azonosító jele, szülője, törvényes képviselője neve, szülője, törvényes képviselője lakóhelye, tartózkodási helye és telefonszáma, az óvodai egészségügyi dokumentáció, a gyermekbalesetre vonatkozó adatok | Nkt. 41. § (7) bekezdés c) pont | a gyermek egészségi állapota megállapítása céljából,  - az egészségügyi, iskola-egészségügyi feladatot ellátó intézménynek |
| gyermek neve, gyermekbaleset adatai | EMMI rendelet 169. § (1)-(2) bekezdés | jogszabályban előírt jelentéstételi kötelezettség teljesítése céljából,  - oktatásért felelős minisztérium (Emberi Erőforrások Minisztériuma),  - szülő,  - fenntartó (Budapest Főváros XX. Kerület Pesterzsébet Önkormányzata, 1201 Budapest, Kossuth Lajos tér 1.) részére |
| a gyermek neve, születési helye és ideje, lakóhelye, tartózkodási helye, szülője, törvényes képviselője neve, szülője, törvényes képviselője lakóhelye, tartózkodási helye és telefonszáma, a gyermek mulasztásával kapcsolatos adatok, a kiemelt figyelmet igénylő gyermekekre vonatkozó adatok | Nkt. 41. § (7) bekezdés d) pont | a gyermek veszélyeztetettségének feltárása, megszüntetése céljából,  - a családvédelemmel foglalkozó intézménynek, szervezetnek,  - gyermek- és ifjúságvédelemmel foglalkozó szervezetnek, intézménynek |
| az igényjogosultság elbírálásához és igazolásához szükséges adatai | Nkt. 41. § (7) bekezdés e) pont | az igénybe vehető állami támogatás igénylése céljából  - a fenntartó részére (Budapest Főváros XX. Kerület Pesterzsébet Önkormányzata, 1201 Budapest, Kossuth Lajos tér 1.) |
| a) a gyermek sajátos nevelési igényére, beilleszkedési, tanulási, magatartási nehézségére, tartós gyógykezelésére vonatkozó adatai, továbbá a gyermek, tanuló speciális köznevelési ellátásához elengedhetetlenül szükséges szakorvosi, iskolaorvosi diagnózisának adatai | Nkt. 41. § (8) bekezdés a) pont | a pedagógiai szakszolgálat, a nevelési-oktatási intézmények és az egészségügyi szakellátó között lehetséges az adattovábbítás |
| b) a gyermek óvodai fejlődésével, valamint az iskolába lépéshez szükséges fejlettségével kapcsolatos adatai | Nkt. 41. § (8) bekezdés b) pont | - szülőnek,  - pedagógiai szakszolgálat intézményeinek,  - iskolának |
| Az óvodaköteles gyermek kötelező foglalkozási időben történő mulasztásainak megakadályozása érdekében a rendőri szerv számára valamennyi – a gyermek és törvényes képviselőjének beazonosításához szükséges – a hatósági eljárásban kért adat továbbítható, melynek felelőse az óvodavezető. | | |
| A gyermek szülőjével minden, a gyermekével összefüggő adat közölhető, kivéve, ha az adat közlése súlyosan sértené a gyermek testi, értelmi vagy erkölcsi fejlődését (Nkt. 42. § (2) bekezdés). | | |

***Adatkezelés időtartama:***

A köznevelési intézmény a nyilvántartott gyermek adatokat az Nkt. 41. § (10) bekezdése alapján a jogviszony megszűnésétől számított tíz évig kezeli.

***Harmadik országba vagy nemzetközi szervezethez történő adattovábbítás ténye:***

A fent említett adatkezelési esetkörök egyikénél sem merül fel.

1. ***Óvodai rendezvényeken fénykép- és videófelvételek készítésével és felhasználásával kapcsolatban megvalósuló adatkezelés (az Óvoda munkatervében szereplő rendezvények, programok dokumentálása és nyilvánosságra hozatala)***

|  |  |  |  |
| --- | --- | --- | --- |
| |  | | --- | | **Kezelt személyes adatok:** | | az érintett gyermek képmása   |  | | --- | |  | |
| **Adatkezelés célja:** | az Óvodával nevelési jogviszonyban álló gyermekek óvodai életének megörökítése, dokumentálása, az Óvoda életének, tevékenységének megismertetése |
| **Adatkezelés jogalapja:** | GDPR 6. cikk (1) bekezdés a) pont alapján az érintett tájékoztatáson alapuló **önkéntes hozzájárulása**.  Az Óvoda a fényképeket a hozzájáruló nyilatkozat visszavonásáig tárolja. Az online felületen (Óvoda honlapján) közzétett képek a hozzájárulás visszavonásáig érhetők el. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét. |

1. ***Gyermekrajzok, gyermekmunkák nyilvánosságra hozatala az Óvodán belül***

|  |  |
| --- | --- |
| **Kezelt személyes adatok:** | Gyermek neve a gyermekmunkán (rajzokon, festményeken, kézimunkás alkotásokon);  Gyermek kézjegye a gyermekmunkán (rajzokon, festményeken, kézimunkás alkotásokon) |
| **Adatkezelés célja:** | A gyermekek kézműves munkáinak megismertetése a szülőkkel, a gyermek nevével, kézjegyével ellátva. |
| **Adatkezelés jogalapja:** | GDPR 6. cikk (1) bekezdés a) pont alapján az érintett tájékoztatáson alapuló **önkéntes hozzájárulása**. |
| **Címzettek:** | Szülő/törvényes képviselő (a gyermekek a munkáikat hazaviszik) |
| **Adattárolás időtartama:** | Az üzenőfalról történő levételt követően, a szülő részére történő átadásig, illetve az érintett hozzájárulásának visszavonásáig. |

**ADATKEZELÉSSEL KAPCSOLATOS ÉRINTETTI JOGOK**

**I. Átlátható tájékoztatáshoz való jog**

Az érintettet tömören, átláthatóan, érthetően, könnyen hozzáférhető formában, világosan és közérthető módon, ingyenesen kell tájékoztatni az adatkezelés körülményeiről, illetve az őt megillető jogosultságokról. Amennyiben az érintett tájékoztatást kér, azt számára indokolatlan késedelem nélkül, de egy hónapon belül meg kell adni.

**II. Az érintett személyes adataihoz történő hozzáférés,** **helyesbítés, törlés, kezelés korlátozása, tiltakozás és adathordozhatóság joga**

Az érintett a **személyes adataihoz történő hozzáférési jog**a alapján jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a jogszabályban felsorolt információkhoz hozzáférést kapjon. A hozzáférésen túl jogosult a helyesbítés, törlés, kezelés korlátozása, tiltakozás és adathordozhatóság jogának gyakorlására is.

**A helyesbítéshez való jog** alapjánaz érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat, figyelembe véve az adatkezelés célját, továbbá arra is jogosult, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

Az **adatok törléséhez való jog** alapján az érintett jogosult arra, hogy kérésére az adatkezelő késedelem nélkül törölje a rá vonatkozó személyes adatokat. Az adatkezelő késedelem nélkül törölni köteles az érintett személyes adatait, ha a GDPR 17. cikkében foglalt okok valamelyike fennáll.

**Az adatkezelés korlátozásához való jog** alapjánaz érintett jogosult arra, hogy kérésére bizonyos kondíciók keretében az adatkezelő korlátozza az adatkezelést, mely az adatok illetéktelen felhasználásának meggátolását szolgáló jogosultság, s mint ilyen, a különös védettségű adatoknál lehet leginkább releváns.

* Az adatok helyesbítéséhez vagy törléséhez, illetve az adatkezelés korlátozásához kapcsolódó értesítéshez való jog

Az érintett által ismert adatkezelésektől eltérő, helyesbített, törölt vagy korlátozott adatokról kérelemre, ha nem lehetetlen, vagy aránytalanul nagy erőfeszítést nem kíván, úgy a változásokról az adatkezelő értesíti az érintettet.

**Az adathordozhatósághoz való jog** alapjánaz érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra is, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, s ez esetben is kiemelt fontosságú a hordozott adatok teljességének, pontosságának a megőrzése alapelvi szinten.

**III. Automatizált döntéshozatal egyedi ügyekben, beleértve a profilalkotást**

**Az érintett jogosult arra, hogy ne terjedjen ki rá az** olyan, kizárólag **automatizált adatkezelésen alapuló döntés hatálya**, amely rá nézve joghatással járna vagy őt hasonlóképpen jelentős mértékben érintené.

**Az érintett az adatkezeléssel kapcsolatos jogainak a gyakorlása iránti kérelmet az intézményvezetőnél személyesen, az adatkezelő székhelyén, postai úton vagy elektronikusan – a jelen Tájékoztatóban megjelölt - elektronikus levélcímen kérheti.**

**TÁJÉKOZTATÁS A JOGORVOSLAT LEHETŐSÉGEIRŐL**

A személyes adatok védelméhez fűződő jogai megsértése esetén az érintett fordulhat az adatkezelő székhelye szerinti, vagy az érintett saját lakó-, tartózkodási helye szerinti Törvényszékhez. A bíróság az ügyben soron kívül jár el. Az adatvédelmi perek elbírálása a törvényszék hatáskörébe tartozik, ezért a per -az érintett választása szerint – saját lakóhelye, vagy tartózkodási helye szerinti törvényszék előtt is megindítható.

Az érintettnek joga van a felügyeleti hatósághoz **panaszt benyújtani:**

Nemzeti Adatvédelmi és Információszabadság Hatóság

<http://naih.hu>,

telefonszám: +36 (1) 391 1400,

postacím: 1530 Budapest Pf.: 5.,

e-mail: [ugyfelszolgalat@naih.hu](mailto:ugyfelszolgalat@naih.hu)

**Tájékoztatjuk, hogy mielőtt a felügyeleti hatósághoz vagy bírósághoz fordulna panaszával - egyeztetés és a felmerült probléma minél gyorsabb megoldása érdekében - keresse meg az Adatvédelmi Tisztviselőt vagy az Óvoda vezetőjét.**

A személyes adatok kezelése tekintetében a főbb irányadó jogszabályok a természetes személyeknek a személyes adatok kezeléséről szóló sz Európai Parlament és a Tanács (EU) 2016/679 rendelete (GDPR), illetve az információs önrendelkezési jogról és az információszabadságról szóló 2011. évi CXII. törvény (Infotv.).

Kelt: Budapest, 2022. január 6.

Hatályos: 2022. január. 10.

Jóváhagyta:

**Huszárné Lőrincz Nóra**

óvodavezető